გაბრიელ მდინარაძე

გაბრიელ პლატონის ძე მდინარაძე (დ. 27 მარტი, 1928, ვაკიჯვარი, ოზურგეთის რაიონი — გ. 8 იანვარი, 2026, ოზურგეთიმდინარაძე გაბრიელ პლატონის ძე) — ქართველი თეატრისა და კინოს მსახიობი. საქართველოს სახალხო არტისტი (1988). საქართველოს ღირსების ორდენის კავალერი (1999).

ბიოგრაფია
1954 წელს დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო ფაკულტეტი.

1954 წლიდან ოზურგეთის თეატრის მსახიობია. მის მიერ განსახიერებული როლებიდან აღსანიშნავია: გაიოზი (გ. ბერძენიშვილის „სიყვარულის ძალა“), ჩინჩახელი (კ. ბუაჩიძის „ეზოში ავი ძაღლია“), დათიკო (ი. ჭავჭავაძის „გლახის ნაამბობი“), ნეზმანოვი (ა. ოსტროვსკის „უდანაშაულო დამნაშავენი“), პლატონი (დ. კლდიაშვილის „სამანიშვილის დედინაცვალი“), ხლესტაკოვი (ნ. გოგოლის „რევიზორი“), ექიმი (ნ. დუმბაძე, გ. ლორთქიფანიძე „მე, ბებია, ილიკო და ილარიონი“), ჯილბერტო (ვ. ჰიუგოს „მარიამ ტიუდორი“), გაბრიელი (ი. ვაკელის „აპრაკუნე“), ქსანთე (გ. ფიგეირედოს „მელა და ყურძენი“), შილინი (ვ. დარასელის „კიკვიძე“), პორფირე ბიაშვილი (დ. კლდიაშვილის „ქამუშაძის გაჭირვება“) და სხვა. 

გადაღებულია ფილმში „ოჩაბამბა“ (მიხეილ ივანიჩი; რეჟ. ზაზა ჯორბენაძე; 1994).

2012 წელს ოზურგეთის თეატრის წინ გაბრიელ მდინარაძეს სახელობითი ვარსკვლავი გაუხსნეს.

ჯილდოები და აღიარება
1968 : საქართველოს დამსახურებული არტისტისაქართველოს სსრ-ის უმაღლესი საბჭოს უწყებები. 1968. N 4. გვ. 157.
1988 : საქართველოს სახალხო არტისტისაქართველოს სსრ-ის უმაღლესი საბჭოს უწყებები. 1988. N 10. გვ. 19.
1999 : ღირსების ორდენი ქართული კულტურის განვითარებაში, მის პოპულარიზაციაში, კულტურულ - საგანმანათლებლო საქმიანობაში შეტანილი დიდი პირადი დიდი წვლილისათვის, ნაყოფიერი შემოქმედებითი, პედაგოგიური და საზოგადოებრივი მოღვაწეობისათვის
2015 : ოზურგეთის საპატიო მოქალაქე
2018 : უ. ჩხეიძის სახელობის პრემია
2018 : ხელოვნების ქურუმი ქართული კულტურის განვითარებაში შეტანილი წვლილისათვისhttps://www.facebook.com/watch/?v=1845551365508942
2021 : ა. ხორავას სახელობის პრემია

რესურსები ინტერნეტში


სქოლიო

კატეგორია:დაბადებული 27 მარტი
კატეგორია:დაბადებული 1928
კატეგორია:გარდაცვლილი 8 იანვარი
კატეგორია:გარდაცვლილი 2026
კატეგორია:ოზურგეთის მუნიციპალიტეტში დაბადებულები
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები